
**Online aplikacija Zaraze žetona**

Zamislite svoju školu. Netko iz razreda dođe ujutro sa zarazom žetona. Tko će je dobiti? Hoće li se svi iz razreda zaraziti? Hoće li neki ostati zdravi? Što je s drugim razredima? Hoće li se i oni zaraziti?

Kod ove četiri simulacije možete odabrati hoćete li se usredotočiti samo na jedan razred ili kako se bolest širi između dva razreda.

Prezentacija Razumijevanje online aplikacije Zaraze žetona pomaže da što bolje shvatite kako mijenjanje rezultata kockice utječe na vjerojatnost hoće li se epidemija raširiti ili ne.

Verzija online aplikacije Zaraze žetona plus (e-Counter Plague Plus) omogućava da uključite ljude koji su već imuni na bolest, možda su je već preboljeli ili su se cijepili. Zeleni smješko predstavlja ljude koji još nisu imali bolest. Crveni, tužni smješko su ljudi koji su bolesni. Plavi smješko su ljudi koji su se oporavili i sada su imuni na bolest ili su, u verziji plus, otprije imuni na bolest.

Za početak odlučite koliko će ljudi biti u razredu (razredima) i koliko će u početku biti zaraženih ljudi.

Pravila su ista kao u Zarazi žetona, stoga o kockici ovisi hoće li se bolest raširiti ili ne, a vrijednosti možete sami odrediti. U verziji sa dva razreda, možete odrediti drukčiju brzinu širenja bolesti za razred u kojem se pojavi bolest i za drugi razred.

Stisnite “Next” (sljedeće) kako biste vidjeli što se događa po koracima, ili stisnite “Run” (pokreni) kako biste vidjeli cijelu epidemiju. Graf u donjem desnom kutu zaslona bilježi napredak epidemije.

* [e-Counter Plague (1 razred)](http://motivate.maths.org/content/sites/motivate.maths.org/files/e-CounterPlague-1.swf) (kao na slici) http://motivate.maths.org/content/sites/motivate.maths.org/files/e-CounterPlague-1.swf
* [e-Counter Plague Plus (1 razred)](http://motivate.maths.org/content/sites/motivate.maths.org/files/e-CounterPlague-1Plus.swf) http://motivate.maths.org/content/sites/motivate.maths.org/files/e-CounterPlague-1Plus
* [e-Counter Plague (2 razreda)](http://motivate.maths.org/content/sites/motivate.maths.org/files/e-CounterPlague-2.swf) http://motivate.maths.org/content/sites/motivate.maths.org/files/e-CounterPlague-2.swf
* [e-Counter Plague Plus (2 razreda)](http://motivate.maths.org/content/sites/motivate.maths.org/files/e-CounterPlague-2Plus.swf) http://motivate.maths.org/content/sites/motivate.maths.org/files/e-CounterPlague-2Plus.swf